इस्तांबुल: सऊदी पत्रकार जमाल खशोगी की हत्या के मामले में महत्वपूर्ण जानकारी सामने आई है। बताया जा रहा है कि मारे गए पत्रकार खशोगी के शव के टुकड़े बरामद हो गए हैं। मीडिया रिपोर्ट के मुताबिक इस्तांबुल में सऊदी कौंसुल जनरल के घर के बगीचे में खशोगी के शव के टुकड़े मिले हैं। आपको बता दें कि यह जगह सऊदी वाणिज्य दूतावास से करीब 500 मीटर की दूरी पर है। रिपोर्ट के मुताबिक खशोगी के चेहरे को बुरी तरह से विकृत कर दिया गया था।